પાસ કન્વીનર હાર્દિક પટેલ અને ખોડલધામના ચેરમેન નરેશભાઈ પટેલ વચ્ચે બંધ બારણે થયેલી બેઠક બાદ હાર્દિકે બેઠકમાં થયેલી વાતોનો ખુલાસો કર્યો હતો. હાર્દિકે જણાવ્યું કે નરેશભાઈ સાથેની સુભેચ્છા મુલાકાત હતી અને તેઓ અમારા વડીલ સમાન છે. હાર્દિકે નરેશભાઈ સાથે કરેલી બેઠકમાં નરેશભાઈએ તેને શું કહ્યું તે વિશે વાત કરીને જણાવ્યું કે, 'નરેશભાઈએ અમને કહ્યું કે જે કરો તે ઈમાનદારીથી કરજો, માતાજીની સાક્ષીએ કરજો, અમે તમારી સાથે છીએ.'